
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1651 

29 Νοεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Διάθεση πιστώσεων από το Πρόγραμμα Δημοσί¬ 
ων Επενδύσεων για την εφαρμογή των δράσεων 
κρατικών ενισχύσεων στο πλαίσιο των (13) Περι¬ 
φερειακών Επιχειρησιακών Προγραμμάτων του 
Κ.Π.Σ. 2000-2006 και ορισμός των ποσών, ποσο¬ 
στών και ειδών των ενισχύσεων. 1 

Χορήγηση και ανάκληση άδειας λειτουργίας οργα¬ 
νωμένης αγοράς. 2 


Α ΠΟΦΑΣΕΙ Σ 

Αριθμ. 41630/ΕΥΣ 9450 (1) 

Διάθεση πιστώσεων από το Πρόγραμμα Δημοσίων 
Επενδύσεων για την εφαρμογή των δράσεων κρα¬ 
τικών ενισχύσεων στο πλαίσιο των (13) Περιφερεια¬ 
κών Επιχειρησιακών Προγραμμάτων του Κ.Π.Σ. 2000- 
2006 και ορισμός των ποσών, ποσοστών και ειδών 
των ενισχύσεων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110/Α/17.5.2002). 

2. Το ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις 7 (ΦΕΚ 251//14.11.2000), όπως ισχύει. 

3. Την υπ’ αριθμ. 14871/ΕΥΣ/3047 (ΦΕΚ 575/Β/28.4.2005) 
κοινή υπουργική απόφαση «για την ρύθμιση θεμάτων 
που αφορούν την εφαρμογή δράσεων κρατικών ενισχύ¬ 
σεων ΜΜΕ στο πλαίσιο Επιχειρησιακών Προγραμμάτων 
της Προγραμματικής Περιόδου 2000-2006 σύμφωνα με 
το άρθρο 35 του ν. 3016/2002 (ΦΕΚ 110 Α> . 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

5. Την υπ’ αριθμ. 14650/ΔΙΟΕ/85/17.3.2004 κοινή από¬ 
φαση του Πρωθυπουργού και του Υπουργού Οικονο¬ 


μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 519/ 
Β/17.3.2004). 

6. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

7. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

8. Τον Κανονισμό (ΕΚ) 1260/1999 του Συμβουλίου της 
21.6.1999 «Περί γενικών διατάξεων για τα διαρθρωτικά 
ταμεία», όπως τροποποιήθηκε με τον Κανονισμό 1447/ 
2001 του Συμβουλίου. 

9. Τα άρθρα 87, 88 και 89 της Συνθήκης περί ιδρύσεως 
των Ευρωπαϊκών Κοινοτήτων περί κρατικών ενισχύ¬ 
σεων. 

10. Τον Κανονισμό (ΕΚ) 994/1998 του Συμβουλίου της 
7ης Μαρτίου 1998 για την εφαρμογή των άρθρων 92 
και 93 της Συνθήκης για την ίδρυση των Ευρωπαϊκών 
Κοινοτήτων σε ορισμένες κατηγορίες οριζόντιων κρα¬ 
τικών ενισχύσεων, όπως αυτά τροποποιήθηκαν με τα 
άρθρα 87 και 88 της Συνθήκης αντίστοιχα. 

11. Τον Κανονισμό (ΕΚ) αριθμ. 70/2001 της Επιτροπής 
της 12ης Ιανουάριου 2001 σχετικά με την εφαρμογή 
των άρθρων 87 και 88 της συνθήκης ΕΚ στις κρατικές 
ενισχύσεις προς μικρές και μεσαίες επιχειρήσεις και τον 
τροποποιητικό Κανονισμό του (ΕΚ) 364/2004. 

12. Την υπ’ αριθμ. απόφαση Ε (2000) 3405/28.11.2000 
της Επιτροπής με την οποία εγκρίνεται το Κ.Π.Σ. 2000- 
2006 και την υπ’ αριθμ. απόφαση Ε/2001/2010/26.7.2001 
με την οποία αυτή τροποποιείται. 

13. Τις αποφάσεις της Επιτροπής με τις οποίες εγκρί- 
νονται τα 13 περιφερειακά επιχειρησιακά προγράμματα 
που εντάσσονται στο Κ.Π.Σ. για τις κοινοτικές διαρθρω¬ 
τικές παρεμβάσεις στην Ελλάδα και συγκεκριμένα: 

14. Την υπ’ αριθμ. Ε(2001)566 απόφαση της 22ας Μαρ¬ 
τίου 2001 για το Π.Ε.Π. Κεντρικής Μακεδονίας, όπως 
σήμερα ισχύει. 

15. Τις υπ’ αριθμ. Ε(2001)803, Ε(2001)804, Ε(2001)805, 
Ε(2001)806, Ε(2001)807, Ε(2001)808, Ε(2001)809, Ε(2001)810, 
Ε(2001)811 Ε(2001)812, Ε(2001)813 αποφάσεις της Επιτρο¬ 
πής της 9ης Απριλίου 2001, αντίστοιχα για τα Π.Ε.Π. 
Βορείου Αιγαίου, Νοτίου Αιγαίου, Ιονίων Νήσων, Πελο- 
ποννήσου, Δυτικής Ελλάδας, Στερεός Ελλάδας, Θεσσα¬ 
λίας, Ηπείρου, Κρήτης, Δυτικής Μακεδονίας, Ανατολικής 
Μακεδονίας και Θράκης, όπως σήμερα ισχύουν. 

16. Την υπ’ αριθμ. απόφαση της Ε(2001)868 της 15ης 
Μα'ίου 2001 για το Π.Ε.Π. Αττικής, όπως σήμερα ισχύει. 

17. Την υπ’ αριθμ. 35256/17.10.2001 (ΦΕΚ 1352/Β/17.10.2001) 
κοινή υπουργική απόφαση με αριθμό για τη Σύσταση 
Ειδικής Υπηρεσίας Συντονισμού της Εφαρμογής των 
Επιχειρησιακών Προγραμμάτων, όπως τροποποιήθηκε 
με τις υπ’ αριθμ. 154937/ΕΥΣ 1274/21.3.2002 (ΦΕΚ 411Β7 
21.3.2002) και την υπ’ αριθμ. 37085/ΔΙΟΕ890/20.9.20Θ4 
(ΦΕΚ 1450/Β/22.9.2004) κοινές υπουργικές αποφάσεις. 

18. Το γεγονός ότι από την εφαρμογή της απόφασης 
αυτής προκαλείται δαπάνη στον προϋπολογισμό Δημο¬ 
σίων Επενδύσεων η οποία εκτιμάται ότι θα είναι ύψους 
209.955.300 €, αποφασίζουμε: 

Την διάθεση πιστώσεων από το Πρόγραμμα Δημοσίων 
Επενδύσεων για την εφαρμογή των δράσεων κρατικών 
ενισχύσεων στο πλαίσιο των (13) Περιφερειακών Επιχει¬ 
ρησιακών Προγραμμάτων του Κ.Π.Σ. 2000-2006 και τον 
ορισμό των ποσών, ποσοστών και ειδών των ενισχύσεων, 
όπως προβλέπονται στα κατωτέρω άρθρα. 

Αρθρο 1 

Συνολικός προϋπολογισμός 

Ο προϋπολογισμός δράσεων των (13) Περιφερειακών 
Επιχειρησιακών Προγραμμάτων του Κοινοτικού Πλαισί¬ 
ου Στήριξης 2000-2006 εκτιμάται ότι θα είναι συνολικού 
προϋπολογισμού δημόσιας δαπάνης 209.955.300 ευρώ 
και περιλαμβάνονται στα σχετικά μέτρα των (13) Πε¬ 
ριφερειακών Επιχειρησιακών Προγραμμάτων. Σε κάθε 
περίπτωση, ο συνολικός προϋπολογισμός των δράσεων 
οριστικοποιείται με τις αποφάσεις ένταξης και έγκρισης 
των έργων των τελικών αποδεκτών στο πλαίσιο των 
Π.Ε.Π. Το περιεχόμενο των δράσεων αυτών εξειδικεύεται 
στα Συμπληρώματα Προγραμματισμού των (13) Περιφε¬ 
ρειακών Επιχειρησιακών Προγραμμάτων του Κοινοτικού 
Πλαισίου Στήριξης 2000-2006. 

Αρθρο 2 

Ποσά ενισχύσεων 

Η κατανομή του προϋπολογισμού της δημόσιας δα¬ 
πάνης ανά θεματική ενότητα στο πλαίσιο των Περι¬ 
φερειακών Επιχειρησιακών Προγραμμάτων (Π.Ε.Π.) και 
μέτρων έχει ως εξής: 

Α. Θεματική ενότητα: Ενίσχυση Ανταγωνιστικότητας 
- Καινοτομία των Μ.Μ.Ε. στη Μεταποίηση. 

Οι δράσεις που προβλέπονται στα Επιχειρησιακά Προ¬ 
γράμματα και στα Συμπληρώματα Προγραμματισμού 
των (13) Περιφερειακών Επιχειρησιακών Προγραμμάτων 
του Κοινοτικού Πλαισίου Στήριξης 2000-2006 αφορούν 
την ενίσχυση των Μ.Μ.Ε. του μεταποιητικού τομέα και 
εντάσσονται στα μέτρα των αντιστοιχών Π.Ε.Π. με προ¬ 
ϋπολογισμούς σε δημόσια δαπάνη όπως αυτοί αναφέ- 
ρονται στο παράρτημα Α (εθνικοί και κοινοτικοί πόροι 
μέσω του Προγράμματος Δημόσιων Επενδύσεων) βάσει 
του άρθρου 11 παρ.1 του νόμου 2860/2000 

Β. Θεματική ενότητα: Ενίσχυση ανταγωνιστικότητας 
Τουριστικών Μ.Μ.Ε. 

Οι δράσεις που περιλαμβάνονται στα Επιχειρησιακά 
Προγράμματα και στα Συμπληρώματα Προγραμματισμού 
των (13) Περιφερειακών Επιχειρησιακών Προγραμμάτων 
του Κοινοτικού Πλαισίου Στήριξης 2000-2006 αφορούν 
την ενίσχυση της ανταγωνιστικότητας των Μ.Μ.Ε. του 
τουριστικού τομέα και εντάσσονται στα μέτρα των 


αντιστοιχών Π.Ε.Π. με προϋπολογισμούς σε δημόσια 
δαπάνη όπως αυτοί αναφέρονται στο παράρτημα Β 
(εθνικοί και κοινοτικοί πόροι μέσω του Προγράμματος 
Δημόσιων Επενδύσεων) βάσει του άρθρου 11 παρ.1 του 
νόμου 2860/2000. 

Αρθρο 3 

Ποσοστά ενισχύσεων 

Για τη θεματική ενότητα ενίσχυσης ανταγωνιστικότη¬ 
τας στον τομέα της μεταποίησης τα ποσοστά ενισχύ¬ 
σεων είναι τα εξής: 

• Στην περιφέρεια Αττικής, πλην των νησιών αυτής και 
της Επαρχίας Τροιζηνίας και στο νομό Θεσσαλονίκης 
το ποσοστό ενισχύσεως είναι 43% επί του συνολικού 
επιλέξιμου προϋπολογισμού της επένδυσης. 

• Στις περιφέρειες Κεντρικής Μακεδονίας εξαιρου- 
μένου του νομού Θεσσαλονίκης, Θεσσαλίας, Στερεός 
Ελλάδας, Δυτικής Ελλάδας και της νήσου Κρήτης το 
ποσοστό ενισχύσεως είναι 47% επί του συνολικού επι¬ 
λέξιμου προϋπολογισμού της επένδυσης. 

• Στις περιφέρειες Βορείου και Νοτίου Αιγαίου, Πελο- 
ποννήσου, Ηπείρου, Δυτικής Μακεδονίας και Ανατολικής 
Μακεδονίας-Θράκης, στην Επαρχία Τροιζηνίας και σε 
όλα τα νησιά της χώρας εξαιρουμένης της νήσου Κρή¬ 
της το ποσοστό ενισχύσεως είναι 50% επί του συνολι¬ 
κού επιλέξιμου προϋπολογισμού της επένδυσης. 

Γ ια τη θεματική ενότητα ενίσχυσης ανταγωνιστικότη¬ 
τας στον τομέα του τουρισμού τα ποσοστά ενισχύσεων 
είναι τα εξής: 

• Στην περιφέρεια Αττικής, πλην των νησιών αυτής και 
της Επαρχίας Τροιζηνίας και στο νομό Θεσσαλονίκης 
το ποσοστό ενισχύσεως είναι 43% επί του συνολικού 
επιλέξιμου προϋπολογισμού της επένδυσης. 

• Στις περιφέρειες Κεντρικής Μακεδονίας εξαιρου- 
μένου του νομού Θεσσαλονίκης, Θεσσαλίας, Στερεός 
Ελλάδας, Δυτικής Ελλάδας, Κρήτης, Βορείου και Νοτίου 
Αιγαίου, Πελοποννήσου, Ηπείρου, Δυτικής Μακεδονί¬ 
ας και Ανατολικής Μακεδονίας-Θράκης, στην Επαρχία 
Τροιζηνίας και σε όλα τα νησιά της χώρας το ποσοστό 
ενισχύσεως είναι 48% επί του συνολικού επιλέξιμου 
προϋπολογισμού της επένδυσης. 

Αρθρο 4 
Είδη ενισχύσεων 

Το προβλεπόμενο είδος ενισχύσεως είναι δημόσια 
επιχορήγηση μέσω συγχρηματοδοτούμενου προγράμ¬ 
ματος του Κ.Π.Σ. 2000-2006. Οι ενισχύσεις συνίστανται 
σε επιχορήγηση χρηματικού ποσού για την κάλυψη 
τμήματος της ενισχυόμενης δαπάνης της επένδυσης. 
Σύμφωνα με το άρθρο 11 παρ.2 του νόμου 2860/2000 
(ΦΕΚ 251 Α') οι επιχορηγήσεις αποδίδονται στο ακέραιο 
στους δικαιούχους. 

Αρθρο 5 

Ειδικά θέματα για τη διάθεση των πιστώσεων 

1. Τα ποσά της δημόσιας επιχορήγησης προς τους δι¬ 
καιούχους των ενισχύσεων εγγράφονται στον προϋπο¬ 
λογισμό δημοσίων επενδύσεων μέσω της ΣΑΕ 324/3 και 
τα αντίστοιχα ποσά χρηματοδότησης μεταβιβάζονται 
από το λογαριασμό του οικείου έργου Δημοσίων Επεν¬ 
δύσεων του Υπουργείου Οικονομίας και Οικονομικών 
που τηρείται στην Τράπεζα της Ελλάδος σε ειδικούς 

έντοκους τραπεζικούς λογαριασμούς με τίτλο «Ελλη¬ 
νικό Δημόσιο - Ενίσχυση ΜΜΕ από Π.Ε.Π.» των τελικών 
δικαιούχων σύμφωνα με τα οριζόμενα στην υπ’ αριθμ. 
14871/ΕΥΣ/3047 (ΦΕΚ 575/Β/28.4.2005) κοινή υπουργική 
απόφαση. 

2. Η μεταφορά των ποσών αυτών θα γίνεται απευθείας 
από την Τράπεζα της Ελλάδος μετά από εντολή της αρ¬ 
μόδιας για την εκτέλεση της ανωτέρω ΣΑΕ Υπηρεσίας 
του Υπουργείου Οικονομίας και Οικονομικών. 

3. Η ενταλματοποίηση των ανωτέρω χρηματοδοτήσε¬ 
ων από την αρμόδια Υπηρεσία Δημοσιονομικού Ελέγχου 
του Υπουργείου Οικονομίας και Οικονομικών και η εμ¬ 
φάνιση των αντίστοιχων δαπανών στον προϋπολογισμό 
δημοσίων επενδύσεων, ενεργείται έναντι των ακόλου¬ 
θων δικαιολογητικών: 

α) Αντίγραφου της εντολής της αρμόδιας Υπηρεσί¬ 
ας του Υπουργείου Οικονομίας και Οικονομικών προς 
την Τράπεζα της Ελλάδος για τη χρηματοδότηση του 
οικείου έργου δημοσίων επενδύσεων, στην οποία θα 
αναφέρεται η παρούσα απόφαση. 

β) Αντίγραφου δελτίου αναγγελίας της Τράπεζας της 
Ελλάδος εκτέλεσης της ανωτέρω υπό (α) εντολής. 


γ) Αντίγραφου δελτίου αναγγελίας της Τράπεζας της 
Ελλάδος μεταφοράς της εν λόγω χρηματοδότησης στον 
ειδικό τραπεζικό λογαριασμό που προβλέπεται στην 
πρώτη παράγραφο του παρόντος. 

4. Τα τυχόν αδιάθετα ποσά τα οποία παραμένουν 
στους ανωτέρω ειδικούς έντοκους λογαριασμούς και 
τα οποία προέρχονται από καταθέσεις ενδεχόμενων 
επιστροφών πληρωμών, καθώς και οι τυχόν εξ αυτών 
δημιουργούμενοι τόκοι, αποτελούν έσοδο του προϋπο¬ 
λογισμού δημοσίων επενδύσεων. Για το σκοπό αυτό τα 
ως άνω ποσά μετά την ολοκλήρωση και εξόφληση του 
αντίστοιχου έργου, κατατίθενται με μέριμνα και ευθύνη 
της αρμόδιας για την παρακολούθηση του έργου των 
τελικών δικαιούχων Υπηρεσίας του Υπουργείου Οικο¬ 
νομίας και Οικονομικών στον υφιστάμενο λογαριασμό 
αδιάθετων υπολοίπων παρελθόντων οικονομικών ετών 
που τηρείται στην Τράπεζα της Ελλάδος.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


ΠΑΡΑΡΤΗΜΑ Α: Θεματική ενότητα Α Ενίσχυση Ανταγωνιστικότητας-Καινοτομία των Μ.Μ.Ε. στη Μεταποίηση 


Π.Ε.Π. Ανατολικής Μακεδονίας - 
Θράκης 

Μ. 2.5 

Ενίσχυση της ανταγωνιστικότητας των Μ.Μ.Ε. 

7.500.000€ 

Μ. 2.6 

Αειφορική διαχείριση πλουτοπαραγωγικών πόρων 

3.000.000€ 

Π.Ε.Π. Κεντρικής Μακεδονίας 

Μ. 1.4 

Συνδυασμένη ανάπτυξη καινοτομίας και επιχειρημα¬ 
τικότητας 

26.400.000€ 

Π.Ε.Π. Δυτικής Μακεδονίας 

Μ. 4.2 

Στήριξη - ενίσχυση Μ.Μ.Ε. και Π.Μ.Ε. και προώθηση το¬ 
πικών προϊόντων 

6.697.500€ 

Π.Ε.Π. Ηπείρου 

Μ. 1.2 

Επέκταση των υποδομών και εκσυγχρονισμός των επι¬ 
χειρήσεων 

5.400.000€ 

Μ. 1.3 

Ανάπτυξη και προώθηση της καινοτομίας 

450.000€ 

Π.Ε.Π. Θεσσαλίας 

Μ. 1.4 

Καινοτόμες δράσεις βελτίωσης ανταγωνιστικότητας 
Μ.Μ.Ε. και Π.Μ.Ε. 

7.500.000€ 

Π.Ε.Π Ιονίων Νήσων 

Μ. 1.6 

Διεύρυνση και εκσυγχρονισμός του μεταποιητικού το¬ 
μέα και της επιχειρηματικής και εξαγωγικής δραστηρι¬ 
ότητας των επιχειρήσεων του δευτερογενούς τομέα 

3.420.300€ 

Π.Ε.Π. Δυτικής Ελλάδος 

Μ. 2.2 

Στήριξη Μ.Μ.Ε. 

8.173.300€ 

Π.Ε.Π. Στερεός Ελλάδας 

Μ. 4.6 

Διεύρυνση και εκσυγχρονισμός του μεταποιητικού το¬ 
μέα και της επιχειρηματικής και εξαγωγικής δραστη¬ 
ριότητας 

5.687.900€ 

Π.Ε.Π. Αττικής 

Μ. 1.2 

Ενίσχυση Επιχειρηματικότητας και Καινοτομίας 

30.000.000€ 

Π.Ε.Π. Πελοποννήσου 

Μ. 1.5 

Ενίσχυση των υποδομών και της ανταγωνιστικότητας 
του Μεταποιητικού τομέα 

15.600.000€ 

Π.Ε.Π. Βορείου Αιγαίου 

Μ. 3.1 

Κίνητρα, Υπηρεσίες, Υποδομές για τις επιχειρήσεις 

1.500.000€ 

Μ. 3.7 

Προώθηση της καινοτομίας 

4.265.900€ 

Π.Ε.Π. Νοτίου Αιγαίου 

Μ. 4.3 

Δράσεις στήριξης Μ.Μ.Ε. 

3.750.000€ 

Μ. 4.5 

Βελτίωση του παραγωγικού περιβάλλοντος-Καινοτόμες 
εφαρμογές 

1.500.000€ 

Π.Ε.Π. Κρήτης 

Μ. 1.3 

Τεχνολογική αναβάθμιση και παροχή υπηρεσιών στις 
επιχειρήσεις του δευτερογενή τομέα 

7.575.000€ 

ΠΑΡΑΡΤΗΜΑ Β: Θεματική ενότητα Β Ενίσχυση ανταγωνιστικότητας Τουριστικών Μ.Μ.Ε. 


Π.Ε.Π. Ανατολικής Μακεδονίας - 
Οράκης 

Μ. 2.7 

Ανάπτυξη τουριστικών δραστηριοτήτων (υποδομές, επι¬ 
χειρηματικές δραστηριότητες, προώθηση-προβολή) 

9.750.000€ 

Π.Ε.Π. Κεντρικής Μακεδονίας 

Μ. 1.4 

Συνδυασμένη ανάπτυξη καινοτομίας και επιχειρημα¬ 
τικότητας 

1.200.000€ 


Παροχή κινήτρων για την αύξηση της ανταγωνιστικό¬ 
τητας των τουριστικών επιχειρήσεων 

2.040.000€ 

Π.Ε.Π. Δυτικής Μακεδονίας 

Μ. 4.2 

Στήριξη - ενίσχυση Μ.Μ.Ε. και Π.Μ.Ε. και προώθηση το¬ 
πικών προϊόντων 

900.000€ 

Π.Ε.Π. Ηπείρου 

Μ. 1.3 

Ανάπτυξη και προώθηση της καινοτομίας 

135.000€ 

Μ. 3.2 

Ενίσχυση των υποδομών και της επιχειρηματικότητας, 
ανταγωνιστικότητας στον τριτογενή τομέα - Αξιοποί¬ 
ηση των φυσικών πόρων 

3.600.000€ 

Π.Ε.Π. Θεσσαλίας 

Μ. 1.5 

Ενίσχυση και εκσυγχρονισμός τουριστικών καταλυμά¬ 
των 

3.000.000€ 

Μ. 1.6 

Βελτίωση ανταγωνιστικότητας τουριστικών Μ.Μ.Ε. 

1.050.000€ 

Π.Ε.Π. Ιονίων Νήσων 

Μ. 1.2 

Ιδιωτικές τουριστικές υποδομές και αύξηση της αντα¬ 
γωνιστικότητας τουριστικών Μ.Μ.Ε. 

5.557.900€ 

Π.Ε.Π. Δυτικής Ελλάδος 


Τουρισμός 

5.757.700€ 

Π.Ε.Π. Στερεός Ελλάδος 

Μ. 4.4 

Ενίσχυση και εκσυγχρονισμός τουριστικών καταλυμά¬ 
των 

4.598.600€ 

Π.Ε.Π. Αττικής 

Μ. 1.2 

Ενίσχυση Επιχειρηματικότητας και Καινοτομίας 

5.596.200€ 

Π.Ε.Π. Πελοποννήσου 


Εφαρμογή καινοτομικών δράσεων για την αύξηση της 
ανταγωνιστικότητας των τουριστικών Μ.Μ.Ε. 

11.850.000€ 

Π.Ε.Π. Βορείου Αιγαίου 

Μ. 3.1 

Κίνητρα, Υπηρεσίες, Υποδομές για τις επιχειρήσεις 

1.500.000€ 

Π.Ε.Π. Νοτίου Αιγαίου 


Ενισχύσεις τουριστικής υποδομής 

12.000.000€ 

Π.Ε.Π. Κρήτης 

Μ. 1.4 

Ενίσχυση της ανταγωνιστικότητας του τουρισμού 

2.250.000€ 

Μ. 5.9 

Εκτατική ανάπτυξη ήπιων μορφών τουρισμού 

750.000€ 


♦ 


( 2 ) 

Χορήγηση και ανάκληση άδειας λειτουργίας οργανω¬ 
μένης αγοράς. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

(Απόφαση 2/356/26.10.2005 
του Διοικητικού Συμβουλίου) 

Αφού έλαβε υπόψη: 

1. Την παράγραφο 6 του άρθρου 1 και την παράγραφο 
2 του άρθρου 2 του ν. 3152/2003 (ΦΕΚ Α/152/19.6.2003), 
όπως τροποποιήθηκε με την παρ. 2 του άρθρου 48 του 
ν. 3371/2005 (ΦΕΚ Α/178/14.7.2005). 

2. Το άρθρο 17 του ν. 2324/1995 (ΦΕΚ Α/146/1995). 

3. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α/98/22.4.2005). 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζει ομόφωνα: 

Αρθρο 1 

Κριτήρια χορήγησης άδειας λειτουργίας 
οργανωμένης αγοράς 

1. Για την έκδοση άδειας λειτουργίας οργανωμένης 
αγοράς η Επιτροπή Κεφαλαιαγοράς συνεκτιμά: 


α) την επάρκεια των χρηματοοικονομικών πόρων του 
χρηματιστηρίου ώστε να εξασφαλίζεται η εύρυθμη λει¬ 
τουργία της αγοράς, 

β) την οργανωτική δομή του χρηματιστηρίου, και ιδίως 
την επάρκεια και καταλληλότητα των προσώπων που 
διοικούν και διαχειρίζονται τις λειτουργίες της οργα¬ 
νωμένης αγοράς, 

γ) την ύπαρξη κατάλληλων μηχανισμών αποφυγής 
τυχόν συγκρούσεων συμφερόντων μεταξύ του χρημα¬ 
τιστηρίου και των συμμετεχόντων στην αγορά, 
δ) την ύπαρξη κατάλληλων μηχανισμών και συστημά¬ 
των ώστε να εξασφαλίζεται: 

ί. η έγκαιρη και ακριβής διάχυση της πληροφόρησης 
στα μέλη της οργανωμένης αγοράς και στο επενδυτικό 
κοινό, 

ϋ. η εκτίμηση και η διαχείριση των κινδύνων που αντι¬ 
μετωπίζει η οργανωμένη αγορά, 
ίϋ. η αποτελεσματική διενέργεια και η παρακολούθηση 
των συναλλαγών που διενεργούνται στην οργανωμένη 
αγορά, 

ίν. η αξιόπιστη, ακριβής και πλήρης καταγραφή των 
στοιχείων των συναλλαγών που διενεργούνται στην 
οργανωμένη αγορά, 

ε) την ύπαρξη αποτελεσματικών μηχανισμών και δι¬ 
αδικασιών για την αποτροπή και τον άμεσο εντοπισμό 
περιπτώσεων κατάχρησης της αγοράς, 
στ) την επάρκεια και καταλληλότητα των τεχνικών 
συστημάτων υποστήριξης των λειτουργιών της οργα¬ 
νωμένης αγοράς, την ύπαρξη διαδικασιών ορθής δια¬ 
χείρισης, συντήρησης, αναβάθμισης και ασφάλειας των 
συστημάτων αυτών και διαδικασιών αντιμετώπισης τυ¬ 
χόν δυσλειτουργιών τους, 

ζ) την ύπαρξη κατάλληλων μηχανισμών ελέγχου της 
χρήσης των συστημάτων της οργανωμένης αγοράς έτσι 
ώστε να εξασφαλίζεται η προστασία των συμφερόντων 
του επενδυτικού κοινού. Συγκεκριμένα θα πρέπει να 
υπάρχουν μηχανισμοί οι οποίοι να εξασφαλίζουν: 

ί. την αποφυγή ακατάλληλων και καταχρηστικών πρα¬ 
κτικών χρήσης των συστημάτων αυτών, 
ϋ. την παροχή κατάλληλης πληροφόρησης στους χρή¬ 
στες των συστημάτων για την λειτουργία τους, 
μι. τη συμμόρφωση των χρηστών των συστημάτων με 
τους κανόνες της οργανωμένης αγοράς, 
η) την ύπαρξη διαφανών και χωρίς διακρίσεις κανόνων 
και διαδικασιών διεξαγωγής των συναλλαγών οι οποίες 
εξασφαλίζουν: 

ί. την αποτελεσματική διαδικασία διαμόρφωσης τι¬ 

μής, 

ϋ. τον περιορισμό διακύμανσης ενδοσυνεδριακά των 
τιμών των εισηγμένων κινητών αξιών, 
ϋι. την οριστικοποίηση των συναλλαγών, 
ιν. τη διαφάνεια των συναλλαγών, 
ν. την αναστολή ή διακοπή της διαπραγμάτευσης σε 
περιπτώσεις που δεν διασφαλίζεται η ομαλή λειτουρ¬ 
γίας της οργανωμένης αγοράς, 
νί την ενίσχυση της ρευστότητας της οργανωμένης 
αγοράς, 

θ) την ύπαρξη διαφανών και χωρίς διακρίσεις κανόνων 
απόκτησης της ιδιότητας του άμεσου ή εξ αποστάσεως 
μέλους της οργανωμένης αγοράς, σύμφωνα με τους 
οποίους θα εξασφαλίζονται κατ’ ελάχιστον: 

ί. η δέσμευση του μέλους ότι θα εφαρμόζει τους κα¬ 
νόνες της οργανωμένης αγοράς, 
ϋ. η τεχνική επάρκεια του μέλους να χρησιμοποιεί τα 
συστήματα της οργανωμένης αγοράς, 
μι. η καταλληλότητα των στελεχών του τα οποία χρη¬ 
σιμοποιούν τα συστήματα της οργανωμένης αγοράς, 
ιν. η επάρκεια των χρηματοοικονομικών πόρων του 
μέλους ώστε να μπορεί να καλύπτει τις υποχρεώσεις 
τους προς την οργανωμένη αγορά, 
ι) την ύπαρξη αποτελεσματικών διαδικασιών ελέγχου 
της συμμόρφωσης των μελών της οργανωμένης αγοράς 
προς τους κανόνες, 

ια) την ύπαρξη κατάλληλων διαδικασιών και συστημά¬ 
των εκκαθάρισης και διακανονισμού των συναλλαγών, 
ιβ) την ύπαρξη αποτελεσματικών μηχανισμών χειρι¬ 
σμού περιπτώσεων υπερημερίας των μελών, 
ιγ) την ύπαρξη διαδικασιών ενημέρωσης της Επιτρο¬ 
πής Κεφαλαιαγοράς σε περιπτώσεις παραβάσεων των 
κανόνων της οργανωμένης αγοράς από τα μέλη της ή 
σε οποιεσδήποτε άλλες περιπτώσεις απαιτείται βάσει 
της νομοθεσίας ενημέρωση της Επιτροπής Κεφαλαι¬ 
αγοράς, 

ιδ) την ύπαρξη κατάλληλων διαδικασιών προσδιορι¬ 
σμού, επανεξέτασης και τροποποίησης των κανόνων 


λειτουργίας της οργανωμένης αγοράς, καθώς και των 
κανόνων διαβούλευσης με τα μέλη της, 
ιε) την ύπαρξη κατάλληλων διαδικασιών επιλογής των 
προσώπων τα οποία πρόκειται να στελεχώσουν όργανα 
με αποφασιστικές αρμοδιότητες για την εφαρμογή του 
κανονισμού της οργανωμένης αγοράς, 
ιστ) την ύπαρξη κατάλληλων διαδικασιών επιλογής 
των προσώπων στα οποία η οργανωμένη αγορά πρό¬ 
κειται να εκχωρήσει ορισμένες από τις δραστηριότητές 
της καθώς και διαδικασίες ελέγχου του τρόπου άσκη¬ 
σης των εν λόγω δραστηριοτήτων από τα πρόσωπα 
αυτά, δεδομένου ότι εξακολουθεί να έχει την ευθύνη 
ορθής άσκησης των εν λόγω δραστηριοτήτων. 

Άρθρο 2 

Δικαιολογητικά και στοιχεία για την παροχή άδειας 
σε οργανωμένη αγορά 

1. Η Επιτροπή Κεφαλαιαγοράς θα εξετάσει αίτηση για 
την παροχή άδειας λειτουργίας σε οργανωμένη αγορά 
εφόσον υποβληθεί από το χρηματιστήριο το σύνολο των 
παρακάτω στοιχείων και δικαιολογητικών: 

α) Αίτηση (χωρίς περιορισμό ως προς τον τύπο) η 
οποία θα υπογράφεται από το νόμιμο εκπρόσωπο ή 
εκπροσώπους του χρηματιστηρίου. 

β) Ισολογισμούς του χρηματιστηρίου για τις τρεις (3) 
τελευταίες οικονομικές χρήσεις, εφόσον υφίστανται. 

γ) Ανάλυση των δραστηριοτήτων της οργανωμένης 
αγοράς και μελέτη σχετικά με την επίδραση της λει¬ 
τουργία της στην οργανωτική δομή και στα οικονομικά 
μεγέθη του χρηματιστηρίου για τις δύο (2) προσεχείς 
χρήσεις. 

δ) Τον υπό έγκριση κανονισμό του χρηματιστηρίου ή 
την τροποποίηση αυτού. 

ε) Πληροφορίες σχετικά με τις διαδικασίες και τους 
μηχανισμούς εκκαθάρισης και διακανονισμού των συ¬ 
ναλλαγών που διενεργούνται στην οργανωμένη αγο¬ 
ρά. 

στ) Πληροφορίες σχετικά με τις δραστηριότητες που 
πρόκειται να εκχωρήσει και αντίγραφα των σχετικών 
συμβάσεων. 

ζ) Πληροφορίες σχετικά με τα τεχνικά συστήματα 
που θα χρησιμοποιεί η αγορά και τις διαδικασίες δια¬ 
χείρισης, συντήρησης, αναβάθμισης και ασφάλειας αυ¬ 
τών. Επίσης, πληροφορίες σχετικά με τις διαδικασίες 
αντιμετώπισης τυχόν δυσλειτουργιών των συστημάτων 
αυτών. 

η) Πληροφορίες σχετικά με τους μηχανισμούς και τα 
συστήματα διάχυσης της πληροφόρησης στα μέλη της 
και στο επενδυτικό κοινό, εκτίμησης και διαχείρισης των 
κινδύνων που αντιμετωπίζει η αγορά και καταγραφής 
των στοιχείων των συναλλαγών που διενεργούνται στην 
αγορά. 

θ) Πληροφορίες σχετικά με τους μηχανισμούς και τις 
διαδικασίες για την αποτροπή και τον άμεσο εντοπισμό 
περιπτώσεων κατάχρησης της αγοράς. 

ι) Κατάλογο των προσώπων που στελεχώνουν όργανα 
με αποφασιστικές αρμοδιότητες για την εφαρμογή του 
κανονισμού της οργανωμένης αγοράς. 

κ) Οποιαδήποτε άλλη πληροφορία είναι απαραίτητη 
προκειμένου να αποδειχθεί η συμμόρφωση του χρη¬ 
ματιστηρίου ή της αγοράς με τα κριτήρια χορήγησης 
άδειας λειτουργίας οργανωμένης αγοράς. 

Άρθρο 3 

Ενημέρωση της Επιτροπής Κεφαλαιαγοράς 

1. Το χρηματιστήριο υποχρεούται να αποστέλλει στην 
Επιτροπή Κεφαλαιαγοράς τις αποφάσεις που λαμβάνο- 
νται κατ' εφαρμογή του Κανονισμού του. 

2. Όταν το χρηματιστήριο αιτείται τροποποίηση του 
Κανονισμού του οφείλει να αποστέλλει στην Επιτρο¬ 
πή Κεφαλαιαγοράς αιτιολογική έκθεση σχετικά με τις 
προτεινόμενες τροποποιήσεις. 

Άρθρο 4 

Ανάκληση άδειας λειτουργίας οργανωμένης αγοράς 

Η Επιτροπή Κεφαλαιαγοράς μπορεί να ανακαλέσει 
την άδεια λειτουργίας που χορήγησε σε οργανωμένη 
αγορά εάν το χρηματιστήριο: 

α) δεν κάνει χρήση της άδειας λειτουργίας εντός 12 
μηνών, παραιτηθεί ρητώς απ’ αυτήν ή δεν έχει λειτουρ¬ 
γήσει κατά τους προηγούμενους έξι μήνες, 


β) απέκτησε την άδεια λειτουργίας για την οργανωμέ¬ 
νη αγορά βάσει ψευδών δηλώσεων ή ψευδών στοιχείων 
ή με οποιονδήποτε άλλο αντικανονικό τρόπο, 
γ) δεν πληρούνται πλέον οι όροι υπό τους οποίους 
χορηγήθηκε η άδεια λειτουργίας, 
δ) έχει διαπράξει σοβαρές και επανειλημμένες παρα¬ 
βάσεις των διατάξεων της παρούσας απόφασης και της 
χρηματιστηριακής νομοθεσίας. 

Άρθρο 4 
Ισχύς 

Η παρούσα απόφαση ισχύει από τη λήψη της. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 
1 θυΐΌ ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίθχ: 210 - 4071010 ίπΙθΓΠθΙ : ίι11ρ://νι/νννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθίτίθΐ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυιπ, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θογο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00 - _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















